62017TJ0480_INF
Απόφαση του Γενικού Δικαστηρίου (δεύτερο τμήμα) της 26ης Μαρτίου 2019 – Ελλάδα κατά Επιτροπής
(Υπόθεση T-480/17)
«ΕΓΤΕ και ΕΓΤΑΑ – Δαπάνες αποκλειόμενες από τη χρηματοδότηση – Δαπάνες τις οποίες πραγματοποίησε η Ελλάδα – Εφάπαξ και κατ’ αποκοπήν δημοσιονομικές διορθώσεις – Πολλαπλή συμμόρφωση – Έλεγχος των κανονιστικών απαιτήσεων διαχειρίσεως – Ανάλυση κινδύνου – Εκτίμηση της οικονομικής ζημίας – Υποχρέωση αιτιολογήσεως – Αναλογικότητα»
1.
Γεωργία – Χρηματοδότηση από το ΕΓΤΕ και το ΕΓΤΑΑ – Εκκαθάριση των λογαριασμών – Άρνηση καλύψεως δαπανών οφειλομένων σε πλημμελή εφαρμογή της νομοθεσίας της Ένωσης – Αμφισβήτηση από το οικείο κράτος μέλος – Βάρος αποδείξεως – Κατανομή μεταξύ της Επιτροπής και του κράτους μέλους
(Κανονισμός 1306/2013 του Ευρωπαϊκού Κοινοβουλίου και του Συμβουλίου· κανονισμός 73/2009 του Συμβουλίου, άρθρο 22 § 1· κανονισμός 1122/2009 της Επιτροπής, άρθρο 26 § 1· οδηγία 79/409 του Συμβουλίου, άρθρο 5, στοιχεία aʹ, βʹ και δʹ)
(βλ. σκέψεις 36-39, 45)
2.
Γεωργία – Χρηματοδότηση από το ΕΓΤΕ και το ΕΓΤΑΑ – Εκκαθάριση των λογαριασμών – Άρνηση καλύψεως δαπανών οφειλομένων σε πλημμελή εφαρμογή της νομοθεσίας της Ένωσης – Κατ’ αποκοπήν δημοσιονομική διόρθωση που αποφάσισε η Επιτροπή σύμφωνα με τις υφιστάμενες στον τομέα αυτόν εσωτερικές κατευθυντήριες οδηγίες – Εφαρμογή ελλείψει στοιχείων τα οποία καθιστούν δυνατό τον ακριβή υπολογισμό της οικονομικής ζημίας που υπέστη η Ένωση – Προβολή εκ μέρους του οικείου κράτους μέλους υπολογισμού βασιζομένου σε σύγκριση με τα αποτελέσματα ελέγχων που διενεργήθηκαν εκτός του κρίσιμου χρονικού διαστήματος – Δεν αρκεί
(Κανονισμός 1306/2013 του Ευρωπαϊκού Κοινοβουλίου και του Συμβουλίου, άρθρο 52 § § 1 και 2)
(βλ. σκέψεις 48, 97-99)
3.
Γεωργία – Χρηματοδότηση από το ΕΓΤΕ και το ΕΓΤΑΑ – Χορήγηση ενισχύσεων και πριμοδοτήσεων – Υποχρέωση των κρατών μελών να θέτουν σε λειτουργία αποτελεσματικό σύστημα διοικητικών και επιτόπιων ελέγχων – Μη εκπλήρωση της υποχρεώσεως – Παράβαση – Δικαιολόγηση αντλούμενη από την εσωτερική έννομη τάξη – Δεν επιτρέπεται
(Κανονισμός 1974/2006 της Επιτροπής, παράρτημα II, 5.3.2.1)
(βλ. σκέψη 53)
4.
Πράξεις των θεσμικών οργάνων – Αιτιολογία – Υποχρέωση – Περιεχόμενο – Απόφαση σχετική με την εκκαθάριση των λογαριασμών για δαπάνες χρηματοδοτούμενες από το ΕΓΤΕ και το ΕΓΤΑΑ
(Άρθρο 296 ΣΛΕΕ· κανονισμός 1306/2013 του Ευρωπαϊκού Κοινοβουλίου και του Συμβουλίου, άρθρο 52 § 3)
(βλ. σκέψεις 57, 76-78, 134-136)
5.
Γεωργία – Χρηματοδότηση από το ΕΓΤΕ και το ΕΓΤΑΑ – Εκκαθάριση των λογαριασμών – Άρνηση καλύψεως δαπανών οφειλομένων σε πλημμελή εφαρμογή της νομοθεσίας της Ένωσης – Διαπίστωση ελλείψεων στο εφαρμοζόμενο από κράτος μέλος σύστημα ελέγχου – Αμφισβήτηση από το οικείο κράτος μέλος – Υποχρέωση της Επιτροπής να απαντήσει στα στοιχεία που προσκόμισε το κράτος μέλος ως προς τις δημοσιονομικές συνέπειες των ελλείψεων
(Κανονισμός 1306/2013 του Ευρωπαϊκού Κοινοβουλίου και του Συμβουλίου, άρθρο 52)
(βλ. σκέψη 79)
6.
Γεωργία – Χρηματοδότηση από το ΕΓΤΕ και το ΕΓΤΑΑ – Διαδικασία εκκαθαρίσεως των λογαριασμών – Διαδικασία συμβιβασμού – Γνώμη του Οργάνου Συμβιβασμού – Δεν έχει δεσμευτική ισχύ
(Κανονισμός 1306/2013 του Ευρωπαϊκού Κοινοβουλίου και του Συμβουλίου, άρθρο 52 § 3)
(βλ. σκέψεις 80, 120, 137, 146)
7.
Γεωργία – Χρηματοδότηση από το ΕΓΤΕ και το ΕΓΤΑΑ – Εκκαθάριση των λογαριασμών – Άρνηση καλύψεως δαπανών οφειλομένων σε πλημμελή εφαρμογή της νομοθεσίας της Ένωσης – Εκτίμηση των ζημιών που υπέστησαν τα Ταμεία – Παράτυπες δαπάνες μη δυνάμενες να καθορισθούν με επαρκή ακρίβεια – Εκτίμηση στηριζόμενη σε κατ’ αποκοπήν διορθώσεις – Επιτρεπτό – Παραβίαση της αρχής της αναλογικότητας – Δεν υφίσταται
(Κανονισμός 1306/2013 του Ευρωπαϊκού Κοινοβουλίου και του Συμβουλίου, άρθρο 52)
(βλ. σκέψεις 156-158)
Αντικείμενο
Προσφυγή, δυνάμει του άρθρου 263 ΣΛΕΕ, με αίτημα την ακύρωση της εκτελεστικής αποφάσεως (ΕΕ) 2017/1144 της Επιτροπής, της 26ης Ιουνίου 2017, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) (ΕΕ 2017, L 165, σ. 37), κατά το μέρος που με την απόφαση αυτή επιβάλλονται στην Ελληνική Δημοκρατία, κατόπιν της έρευνας αριθ. ΧC/2014/002/GR, εφάπαξ και κατ’ αποκοπήν δημοσιονομικές διορθώσεις συνολικού ύψους 1182054,17 ευρώ λόγω αδυναμιών ως προς την εφαρμογή της πολλαπλής συμμορφώσεως (ΕΓΤΕ και ΕΓΤΑΑ).
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Καταδικάζει την Ελληνική Δημοκρατία στα δικαστικά έξοδα.